Jacob Marley

Jacob Marley er en rollefigur i Charles Dickens' En julefortelling. Han er Ebenezer Scrooges døde partner. Etter sin død må han bære tunge lenker som straff for onde gjerninger han gjorde mens han levde. Han advarer gjerrige Scrooge sju år etter sin død, mot å lide den samme skjebne. Marley var en gjerrig, rik, gammel mann ganske lik Ebenezer Scrooge. Det sies at han var blind, men det er ennå uklart om det er sant. Marley var Scrooge's eneste venn, partner, hjelper og kollega. Beretningen En julefortelling begynner med: "Marley was dead to begin it..." og mye av den første kapitlet handler om ham: "Marley's Ghost.

Det blir klart at Marleys straff ikke var å havne i helvete. Han befinner seg fremdeles i skjærsilden, ettersom han konstant har vandret rundt på jorden i de sju årene som har gått siden hans død. Etter hans død begynte han snart å angre, og har et ønske om å gjøre godt for de fattige og trengende - som han hele tiden hadde ignorert så lenge han var i live. Men nå plager dette ham, fordi han nå ikke er i stand til å hjelpe mennesker som trenger det. Scrooge kunne også se flere andre plagede sjeler utenfor vinduet sitt som - akkurat som Marley og Scrooge - var skyldige i å ha unnlatt å hjelpe de fattige og nødlidende.

Kategori:Litterære figurer
Kategori:Charles Dickens